Suchinthana/ta-wikipedia huggingface dataset:
இந்திய மக்கள் நாடக சங்கம்

இந்திய மக்கள் நாடக சங்கம் (Indian People's Theatre Association) இந்தியாவிலுள்ள நாடகக் கலைஞர்களின் பழமையான சங்கமாகும். இந்தியாவில் பிரித்தானியர் ஆட்சியின் போது 1943 ஆம் ஆண்டில் இச்சங்கம் உருவாக்கப்பட்டது. மேலும் இந்திய சுதந்திரப் போராட்டம் தொடர்பான கருப்பொருள்களை ஊக்குவித்தது. இந்திய மக்களிடையே கலாச்சார விழிப்புணர்வை ஏற்படுத்துவதே இதன் குறிக்கோளாக இருந்தது.

தொடக்கம் 
இந்திய மக்கள் நாடக சங்கத்தின் பெங்களூர் பிரிவு 1941 இல் உருவாக்கப்பட்டது.இந்திய சுதந்திரப் போராட்டத்தின் ஒரு பகுதியாக நாடகக் கலைஞர்கள் செயல்பட வேண்டும் என்பதற்காக மும்பை மார்வாரி பள்ளியில் நடைபெற்ற நாடகக் கலைஞர்களின் தேசிய மாநாட்டில் 25 மே 1943 இல் இச்சங்கம் உருவாக்கப்பட்டது. 1941 இல் அனில் டி சில்வா என்பவரால் பெங்களூரில் மக்கள் அரங்கம்  அமைந்தது. .என்ற பெயர்  பரிந்துரைக்கப்பட்டது. காந்தியவாதி ரோமைன் ரோலண்டின் பீப்பிள்ஸ் தியேட்டர் பற்றிய கருத்துக்கள் பற்றிய புத்தகத்தால் ஈர்க்கப்பட்ட பிரபல விஞ்ஞானி ஓமி பாபா இப்பெயரை பரிந்துரைத்தார்.

வங்காளக் கலாச்சாரக் குழுவைச் சேர்ந்த பினோய் ராய் ஏற்பாடு செய்த தெரு நாடகங்கள் மூலம் 1942 ஆம் ஆண்டு வங்காளத்தில் மனிதனால் உருவாக்கப்பட்ட  வங்காளப் பஞ்சத்தைப் பற்றி மக்களுக்குத் தெரிவித்தது.  இதே போன்று, ஆக்ரா கலாச்சார அணி உட்பட பல கலாச்சார குழுக்கள் உருவாக்கப்பட்டன. தேசிய அளவில் இந்த உள்ளூர் குழுக்களை ஒழுங்கமைக்க இந்திய மக்கள் நாடக சங்கம் உருவாக்கப்பட்டது.

கருத்தியல் ரீதியாக இந்தக் குழுக்கள் இடதுசாரி இயக்கத்தாலும், இந்தியப் பொதுவுடைமைக் கட்சியின் அப்போதைய பொதுச் செயலாளர் பி. சி. ஜோஷி மற்றும் முற்போக்கு எழுத்தாளர்கள் சங்கத்தின் பொதுச் செயலாளர் சஜ்ஜத் ஜாகீர் ஆகியோராலும் ஈர்க்கப்பட்டன.

ஆரம்பகால உறுப்பினர்கள்  
பிரிதிவிராசு கபூர், பிஜோன் பட்டாச்சார்யா, பல்ராஜ் சாஹனீ, ரித்விக் கட்டக், உத்பல் தத், கவாஜா அகமது அப்பாஸ், சலில் சௌதுரி, பண்டிட் ரவி சங்கர், ஜோதிரிந்திரா மொய்த்ரா, நிரஞ்சன் சிங் மான், எஸ். தேரா சிங் சான், ஜகதீஷ் ஃபர்யாடி, கலீலி ஃபர்யாதி, ராஜேந்திர ரகுவன்ஷி, சப்தார் மிர், ஹசன் பிரேமானி, அமியா போஸ், சுதீன் தாஸ்குப்தா போன்றவர்கள் குழுவின் ஆரம்ப உறுப்பினர்களாக இருந்தனர் . 1943 ஆம் ஆண்டில் மும்பையில் நடைபெற்ற அகில இந்திய மக்கள் நாடக சங்கத்தின் மாநாடு, அந்தக் காலத்தின் நெருக்கடியை நாடகத்தின் மூலம் பிரதிநிதித்துவப்படுத்துவதற்கும், மக்கள் தங்கள் உரிமைகள் மற்றும் கடமைகளைப் புரிந்துகொள்ள உதவுவதற்கும் அதன் யோசனையையும் நோக்கத்தையும் முன்வைத்தது. இந்த மாநாடு இந்தியா முழுவதும் இந்திய மக்கள் நாடக சங்கக் குழுக்களை உருவாக்க வழிவகுத்தது. இந்த இயக்கம் திரையரங்குகளை மட்டுமல்ல, இந்திய மொழிகளில் திரைப்படம் மற்றும் இசையையும் பாதித்தது. இப்போது இது இந்தியப் பொதுவுடமைக் கட்சி (மார்க்சிஸ்ட்)யின் கலாச்சாரப் பிரிவாக உள்ளது.

மேலும் வாசிக்க 
 Theatre and Activism in the 1940s. Essay by சோரா சேகல் Crossing boundaries, by Geeti Sen. Orient Blackswan, 1998. . pp 31–39.

மேற்கோள்கள் 

இந்திய நாடகத் துறை
இந்திய விடுதலைப் போராட்டம்
குளோரோபெட்டா

குளோரோபெட்டா (Chloropeta) என்பது முன்பு அக்ரோசெபலிடே கதிர்க்குருவி பேரினமாகும். இவை புறமரபுவழி "பழைய உலக கதிர்க்குருவி" குழுவில் வைக்கப்பட்டன. இப்போது மஞ்சள் ஓலை கதிர்க்குருவி மாதிரி பேரினமான காலமோனாசுடைடசு பேரினத்தில் வைக்கப்படுகிறது, மற்றவை இடுனா பேரினத்தில் வைக்கப்படுகின்றன.

இதில் பின்வரும் சிற்றினங்கள் உள்ளன:

 மஞ்சள் ஓலை கதிர்குருவி (குளோரோபெட்டா கிராசிலிரோசுட்ரிசு)
 ஆப்பிரிக்க மஞ்சள் கதிர்குருவி (குளோரோபெட்டா நடாலென்சிசு)
 மலை மஞ்சள் கதிர்குருவி (குளோரோபெட்டா சிமிலிசு)

மேற்கோள்கள் 

பறவைப் பேரினங்கள்
கதிர்க்குருவி
கொலம்பங்கரா இலை கதிர்க்குருவி

கொலோம்பங்கரா இலை கதிர்க்குருவி (Kolombangara leaf warbler) அல்லது சோம்ப்ரே இலை கதிர்க்குருவி (Phylloscopus amoenus) என்பது பழைய உலக கதிர்க்குருவி பைலோசுகோபிடே குடும்பத்தைச் சேர்ந்த ஒரு சிற்றினமாகும். இது சாலமன் தீவுகளில் மட்டுமே காணப்படும் அகணிய உயிரி.இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும். இது வாழிட இழப்பால் அச்சுறுத்தப்படுகிறது.

மேற்கோள்கள்

வெளி இணைப்புகள் 
 BirdLife Species உண்மைகள் தாள்.

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
கதிர்க்குருவி
சுந்தா கதிர்க்குருவி

சுந்தா கதிர்க்குருவி (Sunda warbler-பைலோசுகோபசு கிராமிசெப்சசு) என்பது பைலோசுகோபிடே குடும்பத்தைச் சேர்ந்த பழைய உலக கதிர்க்குருவி சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி.

சுந்தா கதிர்க்குருவி முன்பு சீசெர்கசு பேரினத்தில் வைக்கப்பட்டது. 2018ஆம் ஆண்டில் வெளியிடப்பட்ட ஒரு மூலக்கூறு தொகுதி வரலாற்று ஆய்வில் பைலோசுகோபசு அல்லது சீசெர்கசு ஒற்றைத்தொகுதி மரபு உயிரினத் தோற்றமுடையன அல்ல என்று கண்டறியப்பட்டது. அடுத்தடுத்த மறுசீரமைப்பில் இரண்டு பேரினங்களும் பைலோசுகோபசில் இணைக்கப்பட்டன. இது விலங்கியல் பெயரிடலுக்கான பன்னாட்டு ஆணையத்தின் விதிகளின் கீழ் முன்னுரிமையைக் கொண்டுள்ளது.

மேற்கோள்கள் 

கதிர்க்குருவி
இந்தோனேசிய உயிரினங்கள்
சுலாவெசி இலை கதிர்க்குருவி

சுலாவெசி இலை கதிர்க்குருவி (Sulawesi leaf Warbler-பைலோசுகோபசு நேசோபிலசு) என்பது பைலோசுகோபிடே குடும்பத்தைச் சேர்ந்த பழைய உலக கதிர்க்குருவி சிற்றினமாகும். இது இந்தோனேசியா சுலாவெசி தீவில் மட்டுமே காணப்படுகிறது. சுலாவெசி இலை கதிர்க்குருவி (பை. நெசோபிலசு) முன்பு லோம்போபட்டாங் இலை கதிர்க்குருவியுடன் குறிப்பிட்டதாகக் கருதப்பட்டது. மேலும் இரண்டும் பை. சரசினோரம் என்ற பெயரில் தொகுக்கப்பட்டன. ஆனால் சமீபத்திய பகுப்பாய்வுகள் இது ஒரு தனித்துவமான சிற்றினம் என்பதைக் குறிக்கின்றன.

மேற்கோள்கள் 

கதிர்க்குருவி
இந்தோனேசிய விலங்குகள்
பிலிப்பீன்சு இலை கதிர்க்குருவி

பிலிப்பீன்சு இலை கதிர்க்குருவி (Philippine leaf warbler- பைலோஇசுகோபசு ஓலிவாசெசு) என்பது பைலோசுகோபிடே குடும்பத்தைச் சேர்ந்த பழைய உலக கதிர்க்குருவியின் ஒரு சிற்றினமாகும்.இது பிலிப்பீன்சின் தெற்குப் பகுதியில் காணப்படுகிறது.

விளக்கம் 
மலைகளில் தாழ்வான பகுதிகளிலிருந்து உயரமான காடுகளில் காணப்படும் ஒரு சிறிய பறவை ஆகும்.  தங்க-ஆலிவ் இறக்கைகள் மற்றும் வால் மற்றும் ஓர் அடர் கிரீடம் மற்றும் கண் பட்டையுடன் பின்புறத்தில் ஆலிவ்-பச்சை. வயிறு மற்றும் தொண்டையில் வெண்மையாக வெளிறிய மஞ்சள் புருவம் மற்றும் வால் அடிப்பகுதியில் மஞ்சள் நிறத்துடன் காணப்படும். அடர் இளஞ்சிவப்பு நிறக் கால்கள் மற்றும் இரு வண்ண அலகினைக் கொண்டது. எலுமிச்சை நிறத் தொண்டையினையுடைய கதிர்க்குருவி போன்ற இக்கதிர்க்குருவி வெண்மையான தொண்டையினைக் கொண்டது. இறகுக் கோடுகள் இல்லாததால் ஆர்க்டிக் கதிர்க்குருவிகளிடமிருந்து வேறுபடுகிறது.

மேற்கோள்கள் 

பிலிப்பீன்சு பறவைகள்
கதிர்க்குருவி
நவ்சாரி மக்களவைத் தொகுதி

நவ்சாரி மக்களவைத் தொகுதி (Navsari Lok Sabha constituency) என்பது மேற்கு இந்தியா குசராத்து மாநிலத்தில் உள்ள இந்திய நாடாளுமன்றத்தின் 26 மக்களவைத் தொகுதிகளில் ஒன்றாகும். 2008ஆம் ஆண்டில் நாடாளுமன்றத் தொகுதிகளின் மறுஎல்லை நிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி உருவாக்கப்பட்டது. இது முதன்முதலில் 2009-இல் தேர்தலைச் சந்தித்தது. இத்தொகுதியின் முதல் நாடாளுமன்ற உறுப்பினர் (மக்களவை) பாரதிய ஜனதா கட்சி சந்திரகாந்த் ரகுநாத் பாட்டீல் ஆவார். இவரே தொடர்ந்து அண்மையத் தேர்தல் (2024) வரை இந்தத் தொகுதியைப் பிரதிநிதித்துவப்படுத்துகிறார்.

சட்டமன்றப் பிரிவுகள் 
2014ஆம் ஆண்டு நிலவரப்படி, நவ்சாரி மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

2019

2014

2009

மேற்கோள்கள்

மேலும் காண்க 
 சூரத் மாவட்டம்
 நவ்சாரி மாவட்டம்
 இந்திய மக்களவைத் தொகுதிகள்

நவ்சாரி மாவட்டம்
குசராத்து மக்களவைத் தொகுதிகள்
லபுவான் மக்களவைத் தொகுதி

லபுவான் மக்களவைத் தொகுதி (மலாய்: Kawasan Persekutuan Labuan; ஆங்கிலம்: Labuan Federal Constituency; சீனம்: 纳闽国会议席) என்பது மலேசியா, போர்னியோ, மலேசியாவின் கூட்டாட்சிப் பகுதிகள், லபுவான் தீவில் அமைந்துள்ள ஒரு மக்களவைத் தொகுதி (P166) ஆகும்.

லபுவான் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து லபுவான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

லபுவான்
லபுவான் என்பது  மலேசியாவின் ஒரு கூட்டாட்சிப் (Federal Territory of Labuan) பகுதி ஆகும். இது கிழக்கு மலேசியாவில் சபா மாநிலத்தில் அமைந்துள்ள லபுவான் தீவையும் ஆறு சிறிய தீவுகளையும் கொண்டது. இதன் தலைநகரம் விக்டோரியா ஆகும். 

1990 முதல் விக்டோரியா நகரம் பன்னாட்டு நிதி மற்றும் வணிகச் சேவைகளை வழங்கும் கடல் வணிக மையமாகவும், ஆழ்கடல் எண்ணெய்; எரிவாயு நடவடிக்கைகளுக்கான மையமாகவும் அறியப்படுகிறது. அத்துடன் பிரபலமான சுற்றுலா மையமாகவும் விளங்குகின்றது. 

லபுவான் எனும் பெயர் மலாய் மொழியில் துறைமுகத்தைக் குறிக்கும் "லபுகான்" என்னும் சொல்லில் இருந்து உருவானது. 15-ஆம் நூற்றாண்டு முதல் அடுத்த மூன்று நூற்றாண்டுகளுக்கு லபுவான் உட்பட போர்னியோவின் வடக்கு, மேற்குக் கரைகள் புருணை சுல்தானகத்தின் பகுதிகளாக இருந்தன.

லபுவான் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 லபுவான் 
 லபுவான் நகராட்சி 
 லபுவான் முடியாட்சி
 விக்டோரியா, லபுவான் 
 லபுவான் பன்னாட்டு வானூர்தி நிலையம் 
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்
8000 பிளசு

8000 பிளசு (8000 Plus) என்பது ஐக்கிய இராச்சியத்தில் வெளியிடப்பட்ட மாதாந்திர கணினியியல் தொடர்பான இதழ் ஆகும். 1992ஆம் ஆண்டின் தொடக்கத்தில் பிசிடபிள்யூ பிளசு என்று இதற்கு மறுபெயரிடப்பட்டது. இது ஆம்சுட்ராட் பிசிடபிள்யூ (PCW) நுண்கணினிகள் (microcomputers) குறித்த வரம்பிற்குள்ளான தகவல்களுக்காக அர்ப்பணிக்கப்பட்ட இதழாகும். இது எதிர்கால பி. எல். சி. ஆரம்ப இதழ்களில் ஒன்றாகும். பத்து ஆண்டுகளுக்கும் மேலாக இந்த இதழ் வெளிவந்தது. இதன் முதல் இதழ் அக்டோபர் 1986 தேதியிலும் கடைசி இதழ் 1996ஆம் ஆண்டு பிசிடபிள்யூ பிளசு 124 எனப் பெயரிட்டு நத்தாரிலும் வெளியானது.

அறிவியல் புனைவு எழுத்தாளர் டேவிட் லாங்போர்ட் 8000/பிசிடபிள்யூ பிளசு இதழுக்குக் கட்டுரை எழுதுவதை வழக்கமான கொண்டிருந்தார். இது பத்திரிக்கை வெளியான காலம் முழுமைக்கும் தொடர்ந்து.

மேற்கோள்கள்

வெளி இணைப்புகள் 
 8000 பிளஸ் இதழ், இணைய காப்பகத்தில் உள்ள இதழ் தொகுப்பு

ஆங்கில இதழ்கள்
கணினி அறிவியல் கல்வி
யூத கிறிஸ்தவம்

யூத கிறிஸ்தவர்கள் இரண்டாம் கோவில் காலத்தின் பிற்பகுதியில் (கி.பி. முதல் நூற்றாண்டு)  யூதேயாவில் தோன்றிய யூதப் பிரிவைப் பின்பற்றுபவர்கள் ஆவர். இந்த யூதர்கள் இயேசு இறைவாக்கு குறிப்பிடும் கூறப்பட்ட மெசியா என்று நம்பினர். அத்தோடு அவர்கள் யூத சட்டத்தை தொடர்ந்து பின்பற்றினர். யூத கிறிஸ்தவம் ஆரம்பகால கிறிஸ்தவத்தின் அடித்தளமாகும். இது பின்னர் கத்தோலிக்க மற்றும் கிழக்கு மரபுவழி திருச்சபை கிறிஸ்தவமாக வளர்ந்தது.

இவற்றையும் பார்க்க 

 மெசியா நம்பிக்கை யூதம்
 கிறித்தவம் குறித்த விமர்சனங்கள்
 புதிய ஏற்பாட்டு இயேசு வரலாறு
 கத்தோலிக்க திருச்சபையின் வரலாற்று நிகழ்ச்சிக் கால வரிசை

உசாத்துணை

வெளி இணைப்புகள் 

 Encyclopaedia Britannica: The History of Christianity
 Patheos.com: The Beginnings and Origins of Christianity
 Originsofchristianity.net: The Origins of Christianity
Nazarene Israel: the Original Faith of the Apostles
Netzari Emunah: What is Netzarim?

மெசியா நம்பிக்கை யூதம்
கூடாட் மக்களவைத் தொகுதி

கூடாட் மக்களவைத் தொகுதி (மலாய்: Kawasan Persekutuan Kudat; ஆங்கிலம்: Kudat Federal Constituency; சீனம்: 古达国会议席) என்பது மலேசியா, சபா மாநிலத்தின் கூடாட் பிரிவின், கூடாட் மாவட்டம்; கோத்தா மருடு மாவட்டம்; பித்தாசு மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P167) ஆகும்.

கூடாட் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து கூடாட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கூடாட் பிரிவு
கூடாட் பிரிவு என்பது  சபா மாநிலத்தில் ஒரு நிர்வாகப் பிரிவாகும். கிழக்கு மலேசியாவின் சபா; சரவாக் மாநிலங்களில், பிரிவு என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாகப் பிரிக்கப்பட்டு நிர்வகிக்கப் படுகிறது.

கூடாட் பிரிவு, சபா மாநிலத்தின் வடக்குப் பகுதியில் உள்ளது. இதன் மொத்த பரப்பளவு 4,623 சதுர கிலோமீட்டர்கள் (சபாவின் மொத்த நிலப்பரப்பில் 6.3%). இந்தப் பிரிவு சபாவின் ஐந்து பிரிவுகளில் மிகச் சிறிய பிரிவாகும்.

கூடாட் பிரிவில் உள்ள மிகப்பெரிய நகரம் கூடாட். இதுவே முக்கியப் போக்குவரத்து மையமாகத் திகழ்கிறது. கூடாட் நகரத்தின் துறைமுகம் வழியாகக் கூடாட் பிரிவுக்கு ஏற்றுமதி இறக்குமதிச் சரக்குகள் கொண்டு செல்லப் படுகின்றன. இந்தப் பிரிவில் கூடாட் வானூர்தி நிலையம் எனும் ஒரே ஒரு வானூர்தி நிலையம் மட்டுமே உள்ளது.

கூடாட் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 கூடாட் 
 கூடாட் மாவட்டம் 
 கூடாட் பிரிவு
 கூடாட் வானூர்தி நிலையம்
 கோத்தா மருடு மாவட்டம் 
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
நற்செய்தி இயக்கம்

நற்செய்தி இயக்கம் (Evangelicalism)  அல்லது நற்செய்திக் கிறிஸ்தவம் அல்லது நற்செய்தி சீர்திருத்தத் திருச்சபை என்பது சீர்திருத்தத் திருச்சபை கிறிஸ்தவத்திற்குள் உள்ள ஒரு உலகளாவிய இடைநிலை இயக்கம் ஆகும். இது கிறிஸ்தவத்தின் "நற்செய்தியை" பகிர்ந்து கொள்வதன் மையப்படுத்தல், "மீண்டும் பிறத்தல்" எனும் தனிப்பட்ட மாற்றம், கடவுள் மனிதகுலத்திற்கு வெளிப்படுத்திய விவிலிய அதிகாரபூர்வமாக வழிநடத்தல் ஆகியவற்றை  வலியுறுத்துகிறது. evangelic என்ற ஆங்கிலச் சொல்  'நற்செய்தி' எனப்படும் கிரேக்கச் (euangelion) சொல்லில் இருந்து வந்தது.

இவற்றையும் பார்க்க 
 கிறிஸ்தவ அறுதிவிளைவியல்

உசாத்துணை 

கிறிஸ்தவம்
சேர்க்காசிய இனப்படுகொலை

சேர்க்காசிய இனப்படுகொலை (Circassian genocide / Tsitsekun), என்பது உருசியப் பேரரசின் திட்டமிடப்பட்ட படுகொலை, இனக்கருவறுப்பு மற்றும் சேர்க்காசிய மக்களில் 95-97% மக்களை வெளியேற்றியது ஆகியவையாகும். இதன் விளைவாக உருசிய-சேர்க்காசிய போரின் இறுதிக் கட்டங்களில் 1 முதல் 1.5 மில்லியன் பேர் இறந்தனர். அழிப்பதற்கு திட்டமிடப்பட்ட மக்கள் முக்கியமாக முஸ்லீம் சேர்க்காசியர்கள் ஆவர். ஆனால் காக்கேசியாவின்  பிற முஸ்லிம் மக்களும் பாதிக்கப்பட்டனர். இனப்படுகொலையின் போது உருசியப் படைகளால் பயன்படுத்தப்பட்ட கொலை முறைகளில் சேர்க்காசிய மக்களை அச்சுறுத்தும் வழிமுறையாக கர்ப்பிணிப் பெண்களின் வயிற்றைக் கிழிப்பதும் அடங்கும்.

குறிப்புகள்

உசாத்துணை

நூலியல் 

 
 
 
 
 
 
 
 
 
 
 
 
 
 
 

துருக்கியின் வரலாறு
ஐரோப்பாவில் இனப்படுகொலைகள்
வங்காளதேச இனப்படுகொலை

வங்காளதேச இனப்படுகொலை (Bangladesh genocide) என்பது  வங்காளதேச விடுதலைப் போரின் போது கிழக்கு பாகிஸ்தானில் (தற்போது வங்காளதேசம்) வசித்தவங்காளிகள், குறிப்பாக வங்காள இந்துக்கள், பாகிஸ்தான் ஆயுதப்படைகள் மற்றும் ரசக்கார்களால் நடத்தப்பட்ட இன அழிப்பு ஆகும். இது 25 மார்ச் 1971 இல் தொடங்கியது, கிழக்கு பாகிஸ்தானின் வங்காள மக்களை இராணுவ ரீதியாக அடக்குவதற்காக மேற்கு பாகிஸ்தானால் (இப்போது  பாக்கித்தான்) இராணுவ நடவடிக்கை தொடங்கப்பட்டது. வங்காளிகள் மக்கள்தொகை அடிப்படையில் பெரும்பான்மையானவர்கள் மற்றும் பாகிஸ்தானிய அரசிடமிருந்து சுதந்திரம் கோரி வந்தனர்.

இவற்றையும் பார்க்க 
 வங்காளதேச விடுதலைப் போர்
 வங்காளதேச விடுதலைப் போரின்போது வன்புணர்வு

குறிப்புகள்

உசாத்துணை

நூலியல் 

 Abul Barkat, An Inquiry into Causes and Consequences of Deprivation of Hindu Minorities in Bangladesh through the Vested Property Act: Framework for a Realistic Solution Publisher: PRIP Trust (2001) ASIN: B005PWD15O
 Abul Barkat, Deprivation of Hindu Minority in Bangladesh: Living with Vested Property (Published English and Bengali languages 2008, 2009)

மேலதிக வாசிப்பு 
 Genocide in Bangladesh, 1971, A Gendercide Watch case study
 State of Hindus in Bangladesh

வெளி இணைப்புகள் 
 Bangladesh Genocide Archive
 Whole nation should observe National Genocide Day, New Age, 14 March 2017
 Call for international recognition and observance of genocide day by Delwar Jahid
 Bangladesh to seek UN recognition of 1971 genocide
 Genocide Day today 
 Bangladesh wants UN to declare March 25 as Genocide Day in remembrance of 1971, ஹிந்துஸ்தான் டைம்ஸ், 23 March 2017
 How India's intervention in Bangladesh shaped south Asia, ஹிந்துஸ்தான் டைம்ஸ், 22 September 2016
 By marking Genocide Day, Bangladesh seeks to remember what Pakistan wants to forget, Scroll.in, 25 March 2017

வங்காளதேசத்தில் படுகொலைகள்
பர்தோலி மக்களவைத் தொகுதி

பர்தோலி மக்களவைத் தொகுதி (ஆங்கிலம்: Bardoli Lok Sabha constituency; ) மேற்கு இந்தியாவின் ஒரு மாநிலமான குசராத்தில் உள்ளது இந்திய நாடாளுமன்ற மக்களவைத் தொகுதிகளுள் ஒன்றாகும்.  2008ஆம் ஆண்டு நாடாளுமன்றத் தொகுதிகள் வரைமுறை மறுநிர்ணயம் செய்யப்பட்டதன் ஒரு பகுதியாக இந்தத் தொகுதி உருவாக்கப்பட்டது. இந்த இடம் பட்டியல் பழங்குடியினருக்கு ஒதுக்கப்பட்டுள்ளது. இங்கு முதன்முதலில் 2009இல் தேர்தல் நடத்தப்பட்டது. இதன் முதல் நாடாளுமன்ற உறுப்பினர் இந்திய தேசிய காங்கிரசின் துசார் அமர்சிங் சவுத்ரி ஆவார். சமீபத்திய 2024 தேர்தல்களின்படி, பாரதிய ஜனதா கட்சியின் பர்புபாய் வாசவா இந்தத் தொகுதியைப் பிரதிநிதித்துவப்படுத்துகிறார்.

சட்டமன்றத் தொகுதிகள் 
2014ஆம் ஆண்டு நிலவரப்படி, பர்தோலி மக்களவைத் தொகுதி ஏழு சட்டமன்றத் தொகுதிகளைக் கொண்டுள்ளது. இவை:

பாராளுமன்ற உறுப்பினர்கள்

தேர்தல் முடிவுகள்

பொதுத் தேர்தல் 2024

பொதுத் தேர்தல் 2019

பொதுத் தேர்தல் 2014

பொதுத் தேர்தல் 2009

மேற்கோள்கள்

மேலும் பார்க்கவும் 

 மாண்ட்வி மக்களவைத் தொகுதி

தபி மாவட்டம்
சூரத் மாவட்டம்
குசராத்து மக்களவைத் தொகுதிகள்
முளா அணை

முளா அணை (Mula Dam) என்பது இந்தியாவின் மகாராட்டிரா மாநிலத்தின் அகமதுநகர் மாவட்டத்தில் ராஹூரிக்கு அருகில் உள்ள முளா ஆற்றின் மீது மண் நிரப்புதல் மற்றும் புவியீர்ப்பு முறையில் கட்டப்பட்ட அணை ஆகும்.

விவரக்குறிப்புகள் 
மிகக் குறைந்த அடித்தளத்திற்கு மேல் அணையின் உயரம்  ஆகும். அணையின் நீளம்  ஆகும். சுமார்    உள்ளடக்கம் கொண்ட இந்த அணையின் மொத்தச் சேமிப்பு திறன்  ஆகும். அணையின்  நீர் கொள்ளளவு 26 டிஎம்சி ஆகும்.

நோக்கம் 

 நீர்ப்பாசனம்: அகமதுநகர் மாவட்டத்தின் வழியாக நீர் பற்றாக்குறை உள்ள மத்திய கிழக்குப் பகுதிக்கு நீர்ப்பாசனம் செய்யும் அவுரங்காபாத் மாவட்டத்திற்குக் கீழ்நோக்கி பாயும் கால்வாய்கள் உள்ளன. இது மகாத்மா பூலே கிரிசி வித்யா பீடத்திற்கான முக்கிய நீர் ஆதாரமாகவும் உள்ளது.
 குடிநீர்: இது வற்றாத நீர் பற்றாக்குறை உள்ள அகமதுநகர் நகரத்திற்குக் குடிநீர் விநியோகத்தையும் வழங்குகிறது. அணையிலிருந்து அகமதுநகர் நகருக்குக் குழாய் மூலம் தண்ணீர் கொண்டு செல்லப்படுகிறது.

மேலும் பார்க்கவும் 
 இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

மேற்கோள்கள் 

Coordinates on Wikidata
அகமதுநகர் மாவட்டம்
மகாராட்டிர அணைகள்
2024 வயநாட்டு நிலச்சரிவுகள்

2024 வயநாடு நிலச்சரிவுகள் (2024 Wayanad landslides) என்பது இந்தியாவின் கேரளாவில் உள்ள வயநாடு மாவட்டத்தில் தென்மேற்கு பருவமழை தீவிரமடைந்த காரணத்தால் மலைப்பாங்கான இடங்களில் ஏற்பட்ட பல நிலச்சரிவுகளைக் குறிக்கும். 2024 சூலை 30 அன்று நிகழ்ந்த இந்த நிலச்சரிவுகளின் விளைவாகக் குறைந்தது 318 பேர் இறந்தனர். 200 பேர் காயமடைந்தனர். 220 பேரைக் காணவில்லை என அறிவிக்கப்பட்டுள்ளது. கேரளாவின் வரலாற்றில் நிகழ்ந்த மிக மோசமான நிலச்சரிவு இதுவாகும்.

பின்னணி 
மேற்குத் தொடர்ச்சி மலைத் தொடரின் மலைப்பாங்கான மாவட்டம் வயநாடு ஆகும். இப்பகுதி மழைக் காலங்களில் நிலச்சரிவுகளுக்கு ஆளாகிறது. சூலை மாதத்தில் சில நாட்களாக இப்பகுதியில் கனமழை பெய்ததால், புஞ்சிரிமட்டம், அட்டமலை, முண்டக்காய் ஆகிய பகுதிகளில் வசித்த மக்கள், 29 சூலை திங்கள்கிழமை நிவாரண முகாம்களுக்கு உள்ளாட்சி நிர்வாகத்தால் மாற்றப்பட்டனர். மாவட்ட நிர்வாகம் எச்சரிக்கை விடுத்தும், நிலச்சரிவு அபாயம் உள்ள பகுதியாகக் குறிக்கப்படாததால், சூரமலைப் பகுதியில் வசிக்கும் பலர் வீடுகளில் தங்கியுள்ளனர்.

நிகழ்வு 
முதல் நிலச்சரிவு முண்டக்கைக் கிராமத்தில் சூலை 30 அன்று அதிகாலை 01:00 (இந்திய நேரப்படி) மணிக்குத் தாக்கியது. இதைத் தொடர்ந்து 04:00 மணிக்கு வடக்கே அருகிலுள்ள சூரல்மாலாவில் இரண்டாவது நிலச்சரிவு ஏற்பட்டது. குடியிருப்புகளையும் சூரமலையையும் இணைக்கும் பாலம் இடிந்து விழுந்ததைத் தொடர்ந்து முண்டக்காய் மற்றும் அட்டமலையில் வசிக்கும் ஏறத்தாழ 400 குடும்பங்கள் சிக்கித் தவித்தனர். ஒட்டுமொத்தமாக, முண்டக்கை, அட்டமலா, சூரல்மாலா மற்றும் குன்கோம் ஆகிய நான்கு கிராமங்கள் நிலச்சரிவினால் பாதிக்கப்பட்டன.

இந்த தொடர் நிலச்சரிவுகளால் குறைந்தது 224 இறப்புகள் ஏற்பட்டன. 191க்கும் மேற்பட்டவர்களுக்கு காயங்கள் ஏற்பட்டன. பெரும்பாலான பாதிக்கப்பட்டவர்கள் இப்பகுதியில் அமைந்துள்ள தேயிலை மற்றும் ஏலக்காய் தோட்டங்களில் பணிபுரிந்த தொழிலாளர்கள் மற்றும் நிலச்சரிவுகள் ஏற்பட்ட போது இவர்களது தற்காலிக கூடாரங்களில் தங்கியிருந்துள்ளனர். சாளியாற்றிலிருந்து மீட்பு படையினர் 16 உடல்களை கண்டெடுத்தனர்.

இறப்புகள் மற்றும் காணோதோர் 
3 ஆகஸ்டு 2024 வரை நிலச்சரிவில் 358 பேர் இறந்தனர் மற்றும் 200 பேர் காணவில்லை எனச்செய்திகள் வெளியாகியுள்ளது.

பின்விளைவு 
வலுவான ஆற்று நீரோட்டம் மற்றும் கனமழையால் தடைப்பட்டுள்ள இப்பகுதிக்கு மாநில மற்றும் தேசியப் பேரிடர் மீட்புக் குழுவினர் சென்று மீட்புப் பணிகளை மேற்கொண்டனர். இந்தியத் தரைப்படை 200க்கும் மேற்பட்ட வீரர்களை அப்பகுதிக்கு அனுப்பி, தேடுதல் மற்றும் மீட்புப் பணிகளில் ஈடுபட்டது. உள்ளூர் மருத்துவமனைகள் 120க்கும் மேற்பட்ட காயமடைந்தவர்களுக்குச் சிகிச்சை அளித்தன. 3,000க்கும் மேற்பட்ட மக்கள் மீட்கப்பட்டு பேரிடர் நிவாரண முகாம்களுக்கு அனுப்பப்பட்டனர். 14 மாவட்டங்களில் 10 மாவட்டங்களில் பள்ளிகள், கல்லூரிகளுக்கு விடுமுறை விடப்பட்டன.

நிவாரணம் 
இறந்தவர்களின் உறவினர்களுக்குத் தலா 2 லட்சமும், காயமடைந்தவர்களுக்குத் தலா 50,000 ரூபாயும் வழங்கப்படும் எனப் பிரதமர் நரேந்திர மோடி அறிவித்தார்.

மக்களவை எதிர்க்கட்சித் தலைவர் இராகுல் காந்தி, கேரள முதல்வர் பினராயி விஜயனிடம் பேசி, ஐக்கிய ஜனநாயக முன்னணித் தொழிலாளர்களுக்கு உதவி செய்யுமாறு வலியுறுத்தினார்.

நிலச்சரிவு குறித்து கேரள முதல்வர் விஜயனுடன் தமிழக முதல்வர் மு.க.ஸ்டாலின் பேசினார். தமிழக அரசு நிவாரணப் பணிகளுக்காக ₹5 கோடி வழங்கியும் மருத்துவம் மற்றும் மீட்புக் குழுக்களை அனுப்பியது.

மேலும் பார்க்கவும் 
 2024 கோபா நிலச்சரிவுகள்

மேற்கோள்கள் 

கேரளாவில் நிலச்சரிவுகள்
வயநாடு மாவட்டம்
2024 இல் நிலச்சரிவுகள்
ஓல்மியம்(III) ஆக்சலேட்டு

ஓல்மியம்(III) ஆக்சலேட்டு (Holmium(III) oxalate) என்பது Ho2(C2O4) 3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.  ஓல்மியத்தின் ஆக்சலேட்டு உப்பாக வகைப்படுத்தப்படும் இச்சேர்மம் நீரிலி மற்றும் நீரேற்று என இரண்டு வடிவங்களிலும் காணப்படுகிறது.

பண்புகள்
ஓல்மியம்(III) ஆக்சலேட்டு பத்துநீரேற்று  சேர்மத்தை சூடுபடுத்தினால் வெப்பத்தில் சிதைந்து தொடர்புடைய இருநீரேற்று உருவாகிறது. நீரற்ற வடிவத்தைப் பெற மேலும் தொடர்ந்து சூடேற்றப்படுகிறது. வினையின் இறுதியாக ஓல்மியம்(III) ஆக்சைடு பெறப்படுகிறது.  இது ஐதரோகுளோரிக் அமிலத்துடன் வினைபுரிந்து H[Ho(C2O4)2]·6H2O என்ற அறுநீரேற்றைக் கொடுக்கிறது.

மேற்கோள்கள்

ஓல்மியம் சேர்மங்கள்
ஆக்சலேட்டுகள்
குருவன்புழா

குருவன்புழா (Kuruvanpuzha) என்பது இந்தியாவின் கேரளா மாநிலத்தில் உள்ள சாலியாறு ஆற்றின் துணை ஆறாக உள்ளது. இந்த ஆறு நிலம்பூர் வட்டத்தில் மலப்புறம் மற்றும் கோழிக்கோடு மாவட்டங்களின் எல்லையில் உள்ள காடுகளில் உருவாகிறது. கேரள மாநில மரத் தொழிற்சாலைகள் நிறுவனத்தின் பின்னால் உள்ள சாலியாரை குதிரப்புழா சந்திப்பதற்குச் சற்று முன்பு இது வடபுரம் அருகே சாளியாற்றுடன் இணைகிறது. குருவனன் புழா மற்றும் சாளியாறு சங்கமிக்கும் இடத்திற்கு அருகில் உள்ள கொன்னோலி மனை, உலகின் மிகப்பெரிய மற்றும் பழமையான தேக்கு காடுகளைக் கொண்டுள்ளது.

மேற்கோள்கள் 

கோழிக்கோடு மாவட்டம்
மலப்புறம் மாவட்டம்
மலப்புறம் மாவட்ட ஆறுகள்
வாகல் ஆறு

வாகல் ஆறு (Wakal River) இந்தியாவின் இராசத்தான் மற்றும் குசராத்து மாநிலங்களில் ஓடும் சபர்மதி ஆற்றின் துணை ஆறாகும்.

ஆற்றோட்டம் 

வாகல் ஆறு ஆரவல்லி மலைத்தொடரின் தென்மேற்கு திசையில் உருவாகி, 158 கிலோமீட்டர் தூரம் கடந்து சபர்மதி ஆற்றுடன் இணைகிறது. மன்சி மற்றும் பர்வி ஆகியவை வாகல் ஆற்றின் இரண்டு முக்கிய துணை ஆறுகளாகும்.

நீர்ப்பாசனம் 
வாகல் ஆற்றின் நீர்ப்பாசனப் பகுதி 1851 சதுர கிலோமீட்டர் பரப்பளவில் உள்ளது. இது இராசத்தானின் உதய்பூர் மாவட்டம் மற்றும் குசராத்தின் சபர்கந்தா மாவட்டத்தில் பரவியுள்ளது. 98% வடிநிலப் பகுதி இராசத்தானிலும், மீதமுள்ள பகுதி குசராத்திலும் உள்ளது. வடிநிலத்தின் சராசரி வருடாந்திர மேற்பரப்பு நீர் உற்பத்தி 319.4 மில்லியன் கன மீட்டர் ஆகும்.

இந்த நீர்நிலைகளில் 24 சிறு நீர்ப்பாசனத் திட்டங்கள் உள்ளன. மொத்த நேரடிச் சேமிப்பு திறன் 65.98 மில்லியன் கன மீட்டர் ஆகும். மான்சி வாகல் அணை இந்த வடிநிலத்தில் உள்ள மிகப்பெரிய அணையாகும்.

மேற்கோள்கள் 

உத்தரப் பிரதேச ஆறுகள்
குசராத்தின் ஆறுகள்
இராஜஸ்தான் ஆறுகள்
Coordinates on Wikidata
பதாலியோ ஆறு

பதாலியோ ஆறு (Padalio River) என்பது இந்தியாவின் மேற்குப் பகுதி மாநிலமான குசராத்தில் ஓடும் ஓர் ஆறாகும். இது கம்பாலியா மலைகளில் தோன்றுகிறது. இதன் வடிகால் படுகை அதிகபட்சமாக 110 கி. மீ. நீளம் கொண்டது. வடிநிலத்தின் மொத்த நீர்ப்பிடிப்புப் பகுதி  சதுர மைல்) ஆகும்.

மேற்கோள்கள் 

குசராத்தின் ஆறுகள்
2020 பெட்டிமுடி நிலச்சரிவு

2020 பெட்டிமுடி நிலச்சரிவு (2020 Pettimudi landslide) என்பது 2020 ஆகத்து 6ஆம் நாளன்று, தென்னிந்திய மாநிலமான கேரளா இடுக்கி, பெட்டிமுடியில் நடைபெற்ற நிலச்சரிவு ஆகும். இந்த நிலச்சரிவு காரணமாக 66 பேர் இறந்தனர். நிலத்தடியில் சிக்கியிருப்பதாக நம்பப்படும் 4 பேரின் உடல்கள் இன்னும் கண்டுபிடிக்கப்படவில்லை.

நிலச்சரிவு 
எரவிக்குளம் தேசியப் பூங்காவின் எல்லையில் பலத்த சத்தத்துடன் பாறைகள் வெடித்து, பெட்டிமுடி ஆற்றில் விழுந்து இரண்டு கிலோமீட்டர் கீழே உள்ள தொழிலாளர் முகாம்களை அழித்தன. கண்ணன் தேவன் மலைத் தோட்டத் தொழிலாளர்கள் வாழ்ந்த வீடுகள் அழிக்கப்பட்டன. பெரும்பாலான மக்கள் தூங்கிக் கொண்டிருந்ததால் தப்பிக்க முடியவில்லை. மின்சார இணைப்பு துண்டிக்கப்பட்டது. இச்சோகம் வெளி உலகிற்குத் தாமதமாகத் தெரியவந்தது. இப்பகுதி பத்து அடி உயரம் வரை மண்ணால் மூடப்பட்டது. பல இடங்களில் பெரிய பாறைகள் விழுந்தன.

மீட்பு நடவடிக்கைகள் 
மூணாரிலிருந்து 30 கி. மீ. க்கு அப்பால் உள்ள மலைப் பகுதியில் பெட்டிமுடி அமைந்துள்ளது. நிலச்சரிவு ஏற்பட்ட நேரத்தில், அலைபேசி சேவை அல்லது தரைவழி தகவல் தொடர்பு வசதி முற்றிலும் துண்டிக்கப்பட்டது. சாலையில் இருந்த பாலம் அடித்துச் செல்லப்பட்டதால் மீட்புப் படையினர் சரியான நேரத்தில் துயரப் பகுதிக்குச் செல்ல முடியவில்லை. தேசிய பேரிடர் மீட்புப் படை மற்றும் கேரள தீயணைப்பு மற்றும் மீட்புப் படையின் 50 பேர் கொண்ட குழு மீட்பு நடவடிக்கையில் பங்கேற்றது. வான்வழி மீட்புப் பணிக்கான சாத்தியக்கூறுகளும் ஆராயப்பட்டன. ஆனால் மோசமான வானிலை காரணமாக இந்த முயற்சி மேற்கொள்ளப்படவில்லை. முதல் நாளில் 26 உடல்கள் கண்டுபிடிக்கப்பட்டபோது தேடுதல் நிறுத்தப்பட்டது. இரண்டாவது நாளில், மேலும் 16 உடல்கள் மீட்கப்பட்டன. கண்டெடுக்கப்பட்டவர்களின் உடல்கள் தகனம் செய்யப்பட்டன. பயிற்சி பெற்ற தேடுதல் நாய்களும் பயன்படுத்தப்பட்டன. 10 மாத பெல்ஜிய மாலினாய்ஸ் காவல்துறையின் மோப்ப நாய் லில்லி, தரையில் புதைக்கப்பட்ட மூன்று பேரின் உடல்களைக் கண்டுபிடித்தது. மூன்றாவது நாளில் மேலும் ஆறு உடல்கள் கண்டுபிடிக்கப்பட்டன. விபத்து நடந்த இடத்திலிருந்து மூன்று கிலோமீட்டர் தொலைவில் உள்ள ஆறு மற்றும் வனப் பகுதியிலிருந்தும் இறந்தவர்களின் உடல்கள் மீட்கப்பட்டன.

மேற்கோள்கள் 

கேரளாவில் நிலச்சரிவுகள்
இடுக்கி மாவட்டம்
2020 இல் நிலச்சரிவுகள்
சாங் ஆறு (குசராத்து)

சாங் ஆறு (Sang River) என்பது இந்தியாவின் குசராத்து கச்சு பகுதியில் உள்ள அஞ்சர் வட்டம் வழியாக பாயும் ஒரு ஆறு ஆகும்.

இது அஞ்சருக்கு அருகிலுள்ள சினுக்ரா என்ற சிறிய கிராமப் பகுதியில் உள்ள மலைகளிலிருந்து தோன்றுகிறது. இது நாகல்பூர், அஞ்சர், கல்பாதர் மற்றும் கரிரோகார் போன்ற கிராமங்கள் வழியாகப் பாய்கிறது. இந்த ஆற்றின் மொத்த நீளம் 29 கி. மீ. ஆகும். இந்த ஆறு அரபிக்கடலில் கச்சு வளைகுடாவில் உள்ள நக்டி கடற்கழியில் கலக்கிறது.

மேற்கோள்கள் 

குசராத்தின் ஆறுகள்
சங்கவாதி ஆறு

சங்கவாதி ஆறு (Sangavadi River) என்பது இந்தியாவில் குசராத்தில் ஓடும் ஓர் ஆறு ஆகும். இது கிர் காட்டில் தோன்றுகிறது. இதன் வடிகால் வடிநிலம் அதிகபட்சமாக 38 கி. மீ. நீளத்தைக் கொண்டுள்ளது. இந்த வடிநிலத்தின் மொத்த நீர்ப்பிடிப்புப் பகுதி 576 சதுர கிலோமீட்டர் ஆகும்.

மேற்கோள்கள் 

குசராத்தின் ஆறுகள்
கோத்தா மருடு மக்களவைத் தொகுதி

கோத்தா மருடு மக்களவைத் தொகுதி (மலாய்: Kawasan Persekutuan Kota Marudu; ஆங்கிலம்: Kota Marudu Federal Constituency; சீனம்: 哥打马鲁都国会议席) என்பது மலேசியா, சபா மாநிலத்தின் கூடாட் பிரிவின், கூடாட் மாவட்டம்; கோத்தா மருடு மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P168) ஆகும்.

கோத்தா மருடு மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து கோத்தா மருடு மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கோத்தா மருடு மாவட்டம்
கோத்தா மருடு மாவட்டம் என்பது சபா மாநிலம், கூடாட் பிரிவில் உள்ள ஒரு நிர்வாக மாவட்டம் ஆகும். இந்த மாவட்டத்தின் தலைநகரம் கோத்தா மருடு.

கோத்தா மருடு நகரம், கோத்தா கினபாலுவில் இருந்து வடக்கே 130 கி.மீ. தொலைவில்; போர்னியோவின் வடக்கு முனைக்கு அருகில் உள்ள கூடாட் நகரத்துடன் கோத்தா கினபாலுவை இணைக்கும் கூட்டாட்சி நெடுஞ்சாலையில் அமைந்துள்ளது.

கூடாட் பிரிவு என்பது சபா மாநிலத்தின் வடக்குப் பகுதியில் உள்ளது. இதன் மொத்த பரப்பளவு 4,623 சதுர கிலோமீட்டர்கள் (சபாவின் மொத்த நிலப்பரப்பில் 6.3%). இந்தப் பிரிவு சபாவின் ஐந்து பிரிவுகளில் மிகச் சிறிய பிரிவாகும்.

கோத்தா மருடு மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 கோத்தா மருடு 
 கோத்தா மருடு மாவட்டம் 
 கூடாட் பிரிவு
 கூடாட் மக்களவைத் தொகுதி
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
சரசுவதி ஆறு (குசராத்து)

சரசுவதி ஆறு (Saraswati River) என்பது மேற்கு இந்தியாவில் குசராத்து மாநில ஆறாகும். இந்த ஆறு ஆரவல்லி மலைத் தொடரிலிருந்து தோன்றுகிறது. இதன் ஆற்றுப் படுகை அதிகபட்சமாக 360 கி. மீ. நீளம் கொண்டது. இந்த ஆற்றுப் படுகையில் உள்ள மொத்த நீர்ப்பிடிப்புப் பகுதி 370 சதுர கிலோமீட்டர் (140 சதுர மைல்) ஆகும். மோகேசுவர் அல்லது முக்தேசுவர் அணை சரசுவதி ஆற்றில் கட்டப்பட்டுள்ளது.

பதான் மற்றும் சித்தபூர் நகரங்கள் சரசுவதி ஆற்றின் கரையில் அமைந்துள்ளன.

மேலும் காண்க 
 பதான்
 சித்தபூர்

மேற்கோள்கள் 

குசராத்தின் ஆறுகள்
சமூக மக்களாட்சி நல்லிணக்கக் கட்சி

சமூக மக்களாட்சி நல்லிணக்கக் கட்சி அல்லது கேடிஎம் (ஆங்கிலம்: Social Democratic Harmony Party அல்லது (KDM Party); மலாய்: Parti Kesejahteraan Demokratik Masyarakat (KDM); சீனம்: 社会民主和谐党) என்பது மலேசியாவின் சபா மாநிலத்தில் இயங்கும் ஓர் அரசியல் கட்சியாகும். இந்தக் கட்சி பீட்டர் ஆண்டனி மற்றும் சூயில் நுவாடிம் ஆகியோரால் 28 சனவரி 2022-இல் நிறுவப்பட்டது.

இது கடசான்-டூசுன் மற்றும் மூருட் மக்களின் நலன்களைப் பிரதிநிதித்துவப் படுத்துவதை நோக்கமாகக் கொண்டுள்ளது. தற்போது ஆளும் சபா மக்கள் கூட்டணி அரசாங்கத்துடன் ஒரு பங்காளிக் கட்சியாகச் செயல்படுகிறது. 

சபா மாநிலத்தின் கடசான்-டூசுன் மற்றும் மூருட் சமூகங்களைப் பொதுவாகக் குறிப்பிடும் கேடிஎம் (KDM) என்ற சுருக்கத்தை இந்தக் கட்சி தேர்ந்தெடுத்தது.

பொது

சபா மக்கள் கூட்டணி
2020-ஆம் ஆண்டு சபா மாநிலத் தேர்தலில் அப்போதைய ஆளும் கூட்டணியான பாரிசான் நேசனல்; தனிப் பெரும்பான்மையைப் பெற்ற பின்னர், சமூக மக்களாட்சி நல்லிணக்கக் கட்சி; சபா மக்கள் கூட்டணி (GRS) ஆகிய கட்சிகளின் ஆதரவுடன் சபாவின் ஆளும் கட்சியாகத் தகுதி பெற்றது. 

அதன் தொடர்ச்சியாக சபா மக்கள் கூட்டணி இன்றும் ஆட்சியில் உள்ளது.

மேலும் காண்க

 மலேசிய ஒப்பந்தம்
 ஐக்கிய சபா கட்சி
 சபா மக்கள் கூட்டணி
 சபா முற்போக்கு கட்சி
 ஐக்கிய பாசோக்மோமோகான் கடாசான் மூருட் அமைப்பு

மேற்கோள்கள்

வெளி இணைப்புகள்

மலேசிய அரசியல் கட்சிகள்
பவநகர் மக்களவைத் தொகுதி

பவநகர் மக்களவைத் தொகுதி (ஆங்கிலம்:Bhavnagar Lok Sabha constituency;   ભભનગર) என்பது இந்தியாவின் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, பவநகர் மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

பாராளுமன்ற உறுப்பினர்கள்

தேர்தல் முடிவுகள்

2024

மேலும் பார்க்கவும் 

 பவ்நகர்
 பவ்நகர் மாவட்டம்
 மக்களவைத் தொகுதிகளின் பட்டியல்

மேற்கோள்கள் 

பாவ்நகர் மாவட்டம்
குசராத்து மக்களவைத் தொகுதிகள்
Webarchive template wayback links
முதலாம் சிலுவைப்போர்

முதலாம் சிலுவைப்போர் (1096–1099) என்பது சமயப் போர்கள் அல்லது சிலுவைப் போர்களில் முதன்மையானது ஆகும். இது இடைக்காலத்தில் இலத்தீன் திருச்சபையால் தொடங்கப்பட்டடும் ஆதரிக்கப்பட்டடும் சில நேரங்களில் அதனால் இயக்கப்பட்டதுமாகும். இஸ்லாமிய ஆட்சியில் இருந்து புனித பூமியை மீட்பதே அதன் நோக்கமாக இருந்தது. நூற்றுக்கணக்கான ஆண்டுகளாக எருசலேம் முஸ்லீம் ஆட்சியின் கீழ் இருந்தபோது, 11 ஆம் நூற்றாண்டு காலப்பகுதியின் செல்யூக் பேரரசு கட்டுப்படுத்தல் உள்ளூர் கிறிஸ்தவ மக்களையும், மேற்கிலிருந்த யாத்திரைகளையும்,  பைசாந்தியப் பேரரசையும் அச்சுறுத்தியது. முதல் சிலுவைப்போருக்கான ஆரம்ப முயற்சி 1095 இல் தொடங்கியது. பைசாந்திய பேரரசர் முதலாம் அலெக்ஸியோஸ்  கொம்னெனோஸ், செல்யூக் தலைமையிலான துருக்கியர்களுக்கு எதிராக பியாசென்சா சபையிடம் இருந்து இராணுவ ஆதரவைக் கோரினார். இது ஆண்டின் பிற்பகுதியில் கிளெர்மான்ட் சபையால் பின்பற்றப்பட்டது. இதன் போது திருத்தந்தை இரண்டாம் அர்பன் இராணுவ உதவிக்கான பைசாந்திய கோரிக்கையை ஆதரித்தார். அத்துடன் விசுவாசமுள்ள கிறிஸ்தவர்களை எருசலேமுக்கு ஆயுதம் ஏந்திய யாத்திரை மேற்கொள்ள வலியுறுத்தினார்.

குறிப்புகள்

உசாத்துணை

வெளி இணைப்புகள் 
 

சிலுவைப் போர்கள்
சர்வோதய் திட்டம்

சர்வோதய் திட்டம் (Project Sarvoday) (சர்வோதய் கிராமின் விகாஸ் திட்டம் என்றும் அழைக்கப்படுகிறது) என்பது அரியானா அரசாங்கத்தின் ஒருங்கிணைந்த கிராம மேம்பாட்டுத் திட்டத்தின் ஒரு முன்முயற்சியாகும், இது எம் 3 எம் அறக்கட்டளையுடன் இணைந்து நடைமுறைப்படுத்தப்படுகிறது. இந்த முன்முயற்சியின் கீழ், மாநிலத்தில் உள்ள கிராமங்கள் கல்வி, சுகாதாரம், திறன் மேம்பாடு மற்றும் சுற்றுச்சூழல் திட்டங்களில் ஆதரவைப் பெற தேர்வு செய்யப்படுகின்றன.

வரலாறு 
இந்தத் திட்டம் தொடக்கத்தில் எம் 3 எம் அறக்கட்டளையால் 2020 ஆம் ஆண்டில் ஒடிசாவில் 13 கிராமங்களுடன் ஒரு முன்னோடித் திட்டமாகச் சோதிக்கப்பட்டது, அடுத்த மூன்று ஆண்டுகளுக்குள் தேர்ந்தெடுக்கப்பட்ட கிராமங்களைத் தன்னிறைவு பெறச் செய்வதை நோக்கமாகக் கொண்டது.

பின்னர், 2023 ஆம் ஆண்டில், இந்தத திட்டம் அரியானா மாநிலத்தால் ஏற்றுக்கொள்ளப்பட்டு, 81 கிராமங்களை மையமாகக் கொண்ட அரியானாவின் நுஹ் மாவட்டத்தில் உள்ள டாவூரு என்ற நகரத்திற்கு விரிவுபடுத்தப்பட்டதன் மூலம் ஒரு முறையான கட்டமைப்பைப் பெற்றது. முதற்கட்டத்தில், கல்வி, சுகாதாரம், திறன் மேம்பாடு மற்றும் சுற்றுச்சூழல் துறைகளில் நிபுணர்களாக இருக்கும் கிராமத் தலைவர், உள்ளூர் கிராமவாசிகள் உட்பட 30 கிராம மேலாண்மை மற்றும் மேம்பாட்டுக் குழுக்கள் (வி. எம். டி. சி) அமைக்கப்பட்டன. சூரிய ஆற்றல், குடிநீர் மற்றும் நீர் பாதுகாப்பு போன்ற புதுப்பிக்கத்தக்க எரிசக்தி ஆதாரங்களை வழங்குவதும், தற்போதுள்ள ஆரம்ப சுகாதார அமைப்பை வலுப்படுத்துவதும் திட்டத்தின் முதன்மை கவனம் பெற்றவையாகும்.

இரண்டாம் கட்டத்தில், இந்தத் திட்டம் அரியானாவில் உள்ள 150 கிராமங்களுக்கு விரிவுபடுத்தப்படும்.

மேற்கோள்கள் 

அரியானா அரசு
இந்திய அரசுத் திட்டங்கள்
தூபம்

தூபம் (Dhupa) என்பது இந்திய மதங்களில் (இந்து மதம், சமண மதம், புத்த மதம் போன்றவை) ஒரு தெய்வத்தின் உருவத்திற்கு பூசை செய்யும் போது தூபம் செலுத்தும் சடங்கு ஆகும். 

தாய் மொழியும் சமசுகிருதத்தில் இருந்து இந்த வார்த்தையைக் கடனாகப் பெற்று தூபா என்பதற்குப் பதிலாக தூப் என்ற உச்சரிப்புடன் ஊதுபத்திகளைக் குறிப்பிடப் பயன்படுத்துகிறது.  நறுமணப் பத்திகளை தெய்வத்தன்மை வாய்ந்த படங்களின் முன்பும், ஆலயங்களில் வழிபாடு நடக்கும் போதும் பயன்படுத்துவதை ஆசியாவின் பல பகுதிகளிலும் காண முடியும்.  இப்பழக்கம் இந்து, புத்தம், சமணம், சீக்கியம், தாவோயிசம் ஆகியவற்றைப் பின்பற்றுபவர்களால் கடைப்பிடிக்கப்படுகிறது. 

தூபத்தை வழிபாட்டின் போது பயன்படுத்தும் கருத்து டாகினி தூபத்தால் உருவகப்படுத்தப்பட்டுள்ளது, டாகினி மூன்றாம் நாளில் தோன்றுவார் என்று பார்டோ தோடோலில் கூறப்படுகிறது.

மேலும் காண்க 
 பூஜை (இந்து மதம்)

மேற்கோள்கள் 

இந்து சமய வழிபாட்டுப் பொருட்கள்
அசிட்டோலாக்டிக்கு அமிலம்

அசிட்டோலாக்டிக்கு அமிலம் (Acetolactic acid) என்பது C5H8O4 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். α-அசிட்டோலாக்டிக்கு அமிலம் என்ற பெயராலும் இச்சேர்மம் அறியப்படுகிறது. பக்கச்சங்கிலி அமினோ அமிலங்களான வாலைன் மற்றும் இலியூசின் அமிலங்களை  உயிரித்தொகுப்பு முறையில் தயாரிக்க ஒரு முன்னோடி சேர்மமாக α-அசிட்டோலாக்டிக்கு அமிலம் பயன்படுகிறது.

தயாரிப்பு
α-அசிட்டோலாக்டிக்கு அமிலம் பைருவிக் அமிலத்தின் இரண்டு மூலக்கூறுகளிலிருந்து அசிட்டோலாக்டேட்டு சிந்தேசு நொதியின் மூலம் தயாரிக்கப்படுகிறது.

வினை
α-அசிட்டோலாக்டிக்கு அமிலம் α-அசிட்டோலாக்டிக்கு டிகார்பாக்சிலேசு நொதியினால் கார்பாக்சில் நீக்கம் செய்யப்பட்டு அசிட்டோயின் என்ற வாசனை திரவ உட்கூறு உருவாகிறது. α-அசிட்டோலாக்டேட்டு என்ற பெயர் α-அசிட்டோலாக்டிக்கு அமிலத்தின் அயனி (இணைப்பு காரம்), உப்புகள் மற்றும் எசுத்தர்களுக்குப் பயன்படுத்தப்படுகிறது.

மேற்கோள்கள்

ஆல்பா ஐதராக்சி அமிலங்கள்
பீட்டா-கீட்டோ அமிலங்கள்
நிமுபென் பம்பானியா

நிமுபென் ஜெயந்திபாய் பம்பானியா (Nimuben Bambhaniya)(பாம்பானியா என்றும் உச்சரிக்கப்படுகிறது) ஓர் இந்திய அரசியல்வாதியும், சமூக சேவகரும் ஆவார். இவர் குசராத்து மாநிலம் பவநகர் மக்களவைத் தொகுதியின் தற்போதைய நாடாளுமன்ற உறுப்பினர் ஆவார். பாரதிய ஜனதா கட்சியின் உறுப்பினரான இவர் இந்திய அரசாங்கத்தின் மோதி அமைச்சரவையில் அமைச்சராக உள்ளார். 2024 இந்தியப் பொதுத் தேர்தலில் இவர் ஆம் ஆத்மி கட்சியின் உமேஷ்பாய் மக்வானாவை 455,289 வாக்குகள் வித்தியாசத்தில் தோற்கடித்தார். நிமுபென் பாம்பானியா குசராத்தின் கோலி இனத்தைச் சேர்ந்தவர்.

அரசியல் வாழ்க்கை 

 2007 - 2009: பன்னாட்டு ஜூனியர் சேம்பர் தலைவர்
 2009 - 2010: பாவ்நகர் மாநகராட்சி நகரத்தந்தை
 2015 - 2018: பாவ்நகர் மாநகராட்சி நகரத்தந்தை (2வது முறை)
 2008 - 2010: பாரதிய ஜனதா கட்சியின் பாவ்நகர் நகர மாவட்ட துணைத் தலைவர்
 2009 - 2011: தலைவர், பாவ்நகர் நகர பாஜக மகளிர் அணி
 2013 - 2021: குசராத்து மாநில பாஜக மகளிர் அணித் துணைத் தலைவர்
 2024 - பாவ்நகர் மக்களவைத் தொகுதியின் நாடாளுமன்ற மக்களவை உறுப்பினர்.
 2024 - இந்திய அரசாங்கத்தில் மத்திய இணை அமைச்சர்-நுகர்வோர் விவகாரங்கள், உணவு மற்றும் பொது விநியோக அமைச்சகம்

மேலும் பார்க்கவும் 

 மூன்றாவது மோடி அமைச்சகம்

மேற்கோள்கள் 

18ஆவது மக்களவை உறுப்பினர்கள்
இந்திய அரசியல்வாதிகள்
வாழும் நபர்கள்
1966 பிறப்புகள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
துபாயிடே

{{Taxobox
| color = yellow
| name = துபாயிடே
| image         = Tupaia cf javanica 050917 manc.jpg
| image_caption = துபையா மேற்கு சாவகம் தீவில், இந்தோனேசியா
| status =  
| status_system = 
| status_ref = 
| domain =மெய்க்கருவுயிரி
| regnum = விலங்கு
| divisio = முதுகுநாணி
| classis = பாலூட்டி
| ordo = மரமூஞ்சூறு
| familia = துபாயிடே
| type_genus = துபையா
| type_genus_authority = இரபீள்சு, 1821
| subdivision_ranks = பேரினம்
| subdivision = * அணத்தானா
 டெண்ட்ரோகேலே
 பேலியோதுபையா
 புரோடென்ட்ரோகேல்
 சிவதுபையா
 துபையா
| range_map = Tupaiidae range.jpg
| range_map_caption = சிவப்பு:  துபையா, பச்சை:  அணத்தானா, நீலம்: டென்ட்ரோகேல், ஊதா: டெண்ட்ரோகேலே & துபையா
| synonyms = * கிளாடோபாடே'
 கிளாடோபாடிடினா கிளாடோபாடிடா கிளாடோபாடினா கிளிசோரிசினா கிளிசோரிசினே துபைனா துபையாடே துபாஜிடே துபாயே துபாய்டே}}

துபாயிடே (Tupaiidae) என்பது மூஞ்சூறுகளின் இரண்டு குடும்பங்களில் ஒன்றாகும். மூஞ்சுறுகளின் மற்றொரு குடும்பம் திலோசெர்சிடே ஆகும். இந்தக் குடும்பத்தில் மூன்று பேரினங்களில் 19 வாழக்கூடிய சிற்றினங்கள் உள்ளன. இந்தக் குடும்பப் பெயர் மலாய் வார்த்தையான ட்ரெஷ்ரூ மற்றும் அணில் ஆகியவற்றிற்கான துபாய் என்பதிலிருந்து பெறப்பட்டது. முந்தைய பேரினமான யூரோகேல் 2011ஆம் ஆண்டில் மிண்டனாவோ மர மூஞ்சூறு ஒரு மூலக்கூறு தொகுதி வரலாற்று ஆய்வின் அடிப்படையில் துபையாவுக்கு மாற்றப்பட்டபோது கலைக்கப்பட்டது.

மூஞ்சூறுகளைப் போலல்லாமல், இவை இவற்றின் அளவினை ஒப்பிடும் போது மிகவும் பெரிய மூளையினைக் கொண்டுள்ளன. சில ஆராய்ச்சிகள் முதனிகளுடன் இவை மிக நெருக்கமான வாழ்க்கை உறவினர் தெரிவிக்கின்றன. பெரும்பாலான மூலக்கூறு ஆய்வுகள் தற்போது பறக்கும் தேவாங்குகளை (கொலுகோசு) இவற்றின்  முதனிகளின் சகோதரக் குழுவாக உள்ளது.

 வகைப்பாட்டியல் 

 பேரினம் அனாதனா மூங்கில் அணத்தான், அ. எலியோட்டி பேரினம் தெண்ட்ரோகேல் போர்னிய மென்வால் முஞ்சூறு, தெ. மெலனுரா வடக்கு மென்வால் முஞ்சூறு, தெ. முரினா பேரினம் துபையா வடக்கு மர மூஞ்சூறு, து. பெலாங்கேரி தங்கவயிற்று மர மூஞ்சூறு, து. கிரைசோகேசுடர் வரி மர மூஞ்சூறு, து. டோர்சலிசு மிண்டனாவோ மர மூஞ்சூறு, து. எவரெட்டி மர மூஞ்சூறு, து. கிளிசு மெல்லிய மர மூஞ்சூறு, து. கிராசிலிசு கோர்சுபீல்டு மர மூஞ்சூறு, து. சாவனிகா நீண்ட பாத மர மூஞ்சூறு, து. லாங்கிபசு. 
 குள்ள மர மூஞ்சூறு, து. மைனர் கலாமியன் மரமூஞ்சூறு, து. மோய்லெண்டோர்பி மலைமர மூஞ்சூறு, து. மொன்டானா நிகோபார் மர மூஞ்சூறு, து. நிக்கோபாரிகா பலவான் மரமூஞ்சூறு, து. பலவானென்சிசு வண்ண மர மூஞ்சூறு, து. பிக்டா ரூடி மர மூஞ்சூறு, து. இசுப்ளெண்டிடுலா பெரிய மர மூஞ்சூறு, து. தானா''

பாதுகாப்பு 
பன்னாட்டு இயற்கைப் பாதுகாப்புச் சங்கத்தின் செம்பட்டியலில் இந்தக் குடும்பத்தில் உள்ள பெரும்பாலான சிற்றினங்கள் (71.4%) குறைந்த அக்கறை கொண்ட சிற்றினங்கள் எனவும், கிட்டத்தட்ட இருபதில் ஒரு பங்கு சிற்றினங்கள், அதாவது 4.8%, பாதிக்கப்படக்கூடியவை என்றும் இதே எண்ணிக்கையிலானவை ஆபத்தில் உள்ளன. சுமார் 19% சிற்றினங்கள் மதிப்பிடப்படுவதற்குப் போதுமான தரவு சேகரிக்கப்படாத இனங்களாக உள்ளன.

மேற்கோள்கள் 

பாலூட்டிக் குடும்பங்கள்
மூஞ்சூறு
கோத்தா பெலுட் மக்களவைத் தொகுதி

கோத்தா பெலுட் மக்களவைத் தொகுதி (மலாய்: Kawasan Persekutuan Kota Belud; ஆங்கிலம்: Kota Belud Federal Constituency; சீனம்: 哥打毛律联邦选区) என்பது மலேசியா, சபா மாநிலத்தின் மேற்கு கரை பிரிவின், கோத்தா பெலுட் மாவட்டத்தில் அமைந்துள்ள ஒரு மக்களவைத் தொகுதி (P169) ஆகும்.

கோத்தா பெலுட் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து கோத்தா பெலுட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கோத்தா பெலுட் மாவட்டம்
கோத்தா பெலுட் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கோத்தா பெலுட்.

சபா, மேற்கு கரை பிரிவில் உள்ள ஏழு மாவட்டங்களில் கோத்தா பெலுட் மாவட்டமும் ஒன்றாகும். சபா மாநிலத்தின் தலைநகரமான கோத்தா கினபாலுவில் இருந்து 77 கி.மீ. தொலைவில் அமைந்து உள்ளது. கோத்தா பெலுட் மாவட்டம் 20 முக்கிம்களாகப் பிரிக்கப்பட்டு உள்ளது.

கினபாலு மலை

கோத்தா பெலுட் எனும் பெயர் பஜாவ் மொழியில் இருந்து வந்தது. "கோத்தா" என்றால் கோட்டை; "பெலுட்" என்றால் மலை என்று பொருள். எனவே, கோத்தா பெலுட் என்றால் "மலையில் உள்ள கோட்டை" என்று பொருள் படுகிறது.

கோத்தா பெலுட் நகரமும்; கோத்தா பெலுட் மாவட்டமும், சபா மாநிலத்தின் மிக அழகான நிலப் பகுதிகளில் ஒன்றாகும். கினபாலு மலையின் அழகியக் காட்சிகளைக் கோத்தா பெலுட் நகரத்தில் இருந்து பார்க்கலாம். கோத்தா பெலுட் நிலப் பகுதி, கினபாலு தேசியப் பூங்கா வரை பரந்து விரிந்து உள்ளது.

கோத்தா பெலுட் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 கோத்தா பெலுட் 
 கோத்தா பெலுட் மாவட்டம் 
 மேற்கு கரை பிரிவு
 கோத்தா மருடு மக்களவைத் தொகுதி
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
ஐக்கிய சபா தேசிய அமைப்பு

ஐக்கிய சபா தேசிய அமைப்பு அல்லது அசுனோ (ஆங்கிலம்: United Sabah National Organisation; மலாய்: Pertubuhan Kebangsaan Sabah Bersatu) (USNO) என்பது வடக்கு போர்னியோவிலும்; பின்னர் மலேசியாவின் சபா மாநிலத்திலும் செயல்பாட்டில் இருந்த ஓர் அரசியல் கட்சியாகும். 

சபாவின் முசுலிம் பழங்குடியினர்; குறிப்பாக சுலுக்-பஜாவு மக்கள் சார்ந்த இன அடிப்படையிலான அந்தக் கட்சி, சபாவின் மூன்றாவது முதலமைச்சர் முசுதபா அருன் (Mustapha Harun) அவர்களால் டிசம்பர் 1961-இல் உருவாக்கப்பட்டது. 35 ஆண்டுகளுக்குப் பின்னர், 1996-ஆம் ஆண்டில் இந்தக் கட்சி கலைக்கப்பட்டது.

பொது

16 செப்டம்பர் 1963-இல் மலேசியா உருவாவதற்கு முன்பு, டொனால்டு இசுடீபன்ஸ் (Donald Stephens) தலைமையிலான ஐக்கிய பாசோக்மோமோகான் கடாசான் மூருட் அமைப்புடன் (United Pasokmomogun Kadazandusun Murut Organisation) (UPKO) (உப்கோ) இணைந்து பிரித்தானியர்களிடம் இருந்து விடுதலை பெறுவதில் ஐக்கிய சபா தேசிய அமைப்பு (அசுனோ) முக்கிய பங்கு வகித்தது. 

ஐக்கிய பாசோக்மோமோகான் கடாசான் மூருட் அமைப்பு பின்னர் கலைக்கப்பட்டு 1967-இல் ஐக்கிய சபா தேசிய அமைப்பு (USNO) கட்சியுடன் இணைக்கப்பட்டது.

1967 மாநிலத் தேர்தல்

1967-ஆம் ஆண்டு சபா மாநிலத் தேர்தலில் அசுனோ கட்சி வெற்றி பெற்று ஆட்சிக்கு வந்தது. அசுனோ கட்சி 1975 வரை முசுதபா அருன் தலைமையிலும், 1976 வரை முகமது சையட் கெருவாக்கின் (Mohammad Said Keruak) தலைமையிலும் ஆட்சியில் இருந்தது.

1975-ஆம் ஆண்டில், அசுனோ கட்சியின் பொதுச் செயலாளர் அரிஸ் சாலே அசுனோ கட்சியை விட்டு வெளியேறி, முன்னாள் உப்கோ தலைவர் டொனால்டு இசுடீபன்சுடன் இணைந்து சபா ஆளுநர் பதவியை ஏற்றார். மற்றும் சபா மக்கள் ஐக்கிய முன்னணி (BERJAYA) என்ற புதிய கட்சியை உருவாக்கினார்.

கட்சி கலைப்பு

இந்தப் புதிய கட்சி 1976 மாநிலத் தேர்தலில் அசுனோவைத் தோற்கடித்து 1985-ஆம் ஆண்டு வரை மாநில அரசாங்கத்தை அமைத்தது. அசுனோ தொடர்ந்து 1981, 1985, 1986, 1990 மாநிலத் தேர்தல்களில் பங்கேற்று வெற்றி பெற்றது. இருப்பினும் மீண்டும் ஆட்சி அமைக்க போதுமான ஆதரவைப் பெறவில்லை.

1996-இல், அசுனோ பதிவு நீக்கம் செய்யப்பட்டது. அதன் சட்டமன்ற உறுப்பினர்களில் ஆறு பேர் சபா அம்னோவில் இணைந்தனர்; மீதமுள்ளவர்கள் எதிர்க்கட்சியான ஐக்கிய சபா கட்சியில் (PBS) சேர்ந்தனர்.

மேலும் காண்க

 மலேசிய ஒப்பந்தம்
 ஐக்கிய சபா கட்சி
 சபா மக்கள் கூட்டணி
 சபா முற்போக்கு கட்சி
 ஐக்கிய பாசோக்மோமோகான் கடாசான் மூருட் அமைப்பு

மேற்கோள்கள்

வெளி இணைப்புகள்

மலேசிய அரசியல் கட்சிகள்
யோஹான் பீட்டர் ராட்லர்

யோஹன் பீட்டர் ரோட்லர் (Johan Peter Rottler, சூன் 174924 சனவரி 1836) என்பவர் ஒரு டச்சு மறைப்பணியாளரும், தாவரவியலாளரும் ஆவார். இவர் தென்னிந்தியாவின் தரங்கம்பாடியுடனும் பின்னர் சென்னை வேப்பேரி டேனிய மிஷனுடன் மிகவும் தொடர்புடையவராக இருந்தார்.

இவர் 1749 இல் பிரான்சின் ஸ்திராஸ்பூர்க்கில் பிறந்தார்.  ஒன்பது வயதிலிருந்தே உள்ளூர் ஜிம்னாசியத்தில் பயின்றார். இவர் பள்ளியின் மாஸ்டர் டாக்டர் லோரென்சின் தாக்கத்துக்கு உள்ளானார். 1766 இல் இவர் ஸ்ட்ராஸ்பர்க் பல்கலைக்கழகத்தில் சேர்ந்து ஒன்பது ஆண்டுகள் படித்தார். மேலும் 1776 இல் ஹாலியின் டாக்டர் ஃப்ரேலிங்ஹவுசனின் பரிந்துரையின் பேரில் தென்னிந்தியாவிற்கு மறைப்பணியாளராகச் சென்றார். இவரது முதல் நியமனம்  தரங்கம்பாடியில் உள்ள டேனிஸ் லூதரனிய மறைப்பணியாளராக பணியாற்றினார். 1806 இல், இவர் மதராசின் வேப்பேரிக்கு மாற்றலாகி வந்தார். அங்கு இவர் 1836 இல் இறந்தார்.

ஜோஹன் கெர்ஹார்ட் கோனிக் உட்பட இப்பகுதியில் முன்பு செயல்பட்ட இயற்கை ஆர்வலர்களின் பணிகளின் தொடச்சியாக, ரோட்லர் உற்சாகமிக்க ஒரு தாவரவியலாளராக ஆனார். இவர் 18 ஆம் நூற்றாண்டின் இறுதியில் தரங்கம்பாடியிலிருந்து மதராசுக்கு பயணம் மேற்கொண்டு, பின்னர் தரங்கம்பாடிக்கே மீண்டும் பயணித்துள்ளார். தான் சென்ற வழியெங்கும் தாவர மாதிரிகளை சேகரித்து அவற்றைப் பற்றிய குறிப்பை எழுதியுள்ளார். இவ்வாறு இவர் தென்னிந்தியாவில் இருந்து 2000 இக்கும் மேற்பட்ட தாவர மாதிரிகளை உலர் தொகுப்பாக சேகரித்து ஆய்வுக்காக ஐரோப்பாவிற்கு அனுப்பினார். தமிழில் புலமைப் பெற்ற ராட்லர் தமிழை ஆய்வு செய்து தமிழ்-ஆங்கில அகராதியைத் (மூன்று தொகுதிகள்) தொகுத்தார். இவர் 1779 இல் ஒரு டச்சு கப்பல் கேப்டனின் விதவை மனைவியை மணந்தார். அவர் 1827 இல் புற்றுநோயால் வேப்பேரியில் இறந்தார். அவர் எர்லாங்கன் பல்கலைக்கழகத்தில் டாக்டர் ஷ்ரெபருடன் கடிதங்கள் வாயிலாக தொடர்பில் இருந்தார், மேலும் 1795 இல் மெய்யியலில் முனைவர் பட்டம் பெற்றார். 1795 இல் இவர் பிரடெரிக் நோர்த்தின் செயலாளரான  சர் ஹியூக் கிளேகோர்ன் உடன் சென்றார். ரோட்லரின் தாவரவியல், இயற்கை வரலாற்று அறிவை கிளேகோர்ன் பயன்படுத்திக்கொண்டார். லண்டன் கிங்ஸ் கல்லூரியின் பெரிய உலர் தாவரத் தொகுப்பகத்துக்கு தாவர மாதிரிகளின்  தொகுப்பு  அனுப்பப்பட்டது. 1873 ஆம் ஆண்டில், இந்தச் சேகரிப்பு லண்டனின்  அரச கழக தாவரவியல் பூங்காவுக்கு மாற்றபட்டது. 1803 ஆம் ஆண்டில், ஃபோர்ட் வில்லியம் கல்லூரியில் தமிழ் கற்பிக்கச் சென்ற பெசோல்டுக்குப் பதிலாக வேப்பேரி பணிக்கு ரோட்லர் பொறுப்பேற்றார்.

இவரது கண்டுபிடிப்புகள் 1803 இல் ஐரோப்பாவில் வெளியிடப்பட்டன. ஆனால் அவை பல ஆண்டுகள் பெரும்பாலும் கவனிக்கப்படவில்லை.

ரோட்லரின் பெரும்பாலான தாவரவியல் சேகரிப்புகள் முனிச்சின் அரச உலர் தாவரத் தொகுப்பகத்தில்  உள்ளன. இவர் சேகரித்து அனுப்பிய பல தாவரங்கள் கார்ல் லுட்விக் வில்டெனோ, மார்ட்டின் வால் மற்றும் பிறரால் விவரிக்கப்பட்டுள்ளன. ரோட்லேரா பேரினத்துக்கு வால்லால் இவரது பெயர் இடப்பட்டது, ஆனால் இப்போது அது மல்லோட்டஸின் ஒத்த பொருளாக உள்ளது. வேப்பேரி தேவாலயத்தில் ரோட்லரின் நினைவு பட்டையத் தகடு உள்ளது.

மேற்கோள்கள்

வெளி இணைப்புகள் 
 Travel diary of Rottler and J.G. Klein, October 1792

1836 இறப்புகள்
1749 பிறப்புகள்
தாவரவியலாளர்கள்
தமிழ் அகராதி தொகுப்பாளர்கள்
செந்நிற மர மூஞ்சூறு

செந்நிற மர மூஞ்சூறு (Ruddy treeshrew-துபையா இசுபிப்ளெண்டிடுலா) என்பது துபாயிடே குடும்பத்தில் உள்ள ஒரு மர மூஞ்சூறு சிற்றினமாகும். இது போர்னியோ, நட்டுனா தீவுகள் மற்றும் அனம்பாசு தீவுகளில் மட்டுமே காணப்படும் அகணிய உயிரி.

வாழிடமும் அச்சுறுத்தல்களும் 
இந்தோனேசியாவின் காடுகளில் இந்தச் செந்நிற மர மூஞ்சூறு சிற்றினம் காணப்படுகின்றது. இது குறைந்த உயரத்தில் வாழ்கிறது. கடல் மட்டத்திலிருந்து 500 மீட்டருக்குக் கீழ் உள்ளப் பகுதிகளில் மட்டுமே காணப்படும். தீவாய்ப்புக் கலவலை குறைந்த இனமாக அறிவிக்கப்பட்டாலும், மரங்கள் வெட்டுதல் போன்ற காரணங்களால், வாழிட இழப்பால் மேலும் அச்சுறுத்தப்படுகிறது. இதன் காரணமாக, இதன் எண்ணிக்கை மெதுவாகக் குறைந்து வருகிறது.

துணையினங்கள் 
செந்நிற மர மூஞ்சூறு 5 துணையினங்களைக் கொண்டுள்ளது. இந்தோனேசியா முழுவதும் பரவலாகக் காணப்படுகின்றது.

 து. இசு. கேரிமேடே மில்லர், 1906 (கேரிமேட்டா தீவுகள்)
 து. இசு. லூசிடா தாமசு மற்றும் கார்டர்ட், 1895 (லாட் தீவு)
 து. இசு. நேட்டுனே லையன், 1911 (நேட்டுனா பேசர்)
 து. இசு. ரியாபசு லையன், 1913 (அனாம்பசு தீவுகள்)
 து. இசு.இசுப்ளெண்டிடுலா கிரே, 1865 (தெற்கு போர்னியோ )

மேற்கோள்கள் 

இந்தோனேசியப் பாலூட்டிகள்
மூஞ்சூறு
அகணிய உயிரிகள்
தங்க வயிற்று மர மூஞ்சூறு

தங்க வயிற்று மர மூஞ்சூறு (Golden-bellied treeshrew-துபையா கிரிசோகாசுடர்) என்பது துபாயிடே குடும்பத்தில் உள்ள ஒரு மர மூஞ்சூறு சிற்றினமாகும்.  இந்தோனேசியாவின் மெந்தாவாய் தீவுகளான சிபோரா, வடக்கு மற்றும் தெற்கு பகாய் ஆகியவற்றில் மட்டும் காணப்படும் அகணிய உயிரி என்பதால் இது மெந்தாவாய் மர மூஞ்சூறு என்றும் அழைக்கப்படுகிறது. இது காடுகளில் வாழ்கிறது. மேலும் தீவுகளின் காடுகள் தொடர்ந்து அழிக்கப்படுவதால் வாழிட இழப்பு காரணமாக அருகிய இனமாக மாறும் அபாயத்தில் கருதப்படுகிறது.

விளக்கம் 
அமெரிக்க விலங்கியல் நிபுணர் கெரிட் சுமித் மில்லர், அமெரிக்காவின் தேசிய அருங்காட்சியகத்தால் பெறப்பட்ட விலங்கியல் சேகரிப்பின் ஒரு பகுதியான வடக்கு பகாய் தீவிலிருந்து பெறப்பட்ட தங்க வயிற்று மர மூஞ்சூறுகளை முதலில் விவரித்தார். பெரிய பற்கள் மற்றும் மண்டை ஓடு, முதுகில் அடர் நிற உரோமங்களுடன் கூடிய கரடுமுரடான வால் உள்ளிட்ட பண்புகளால் இந்த மாதிரி இனமானது பொதுவான மர மூஞ்சூறுகளிலிருந்து வேறுபட்டது என்பதால் இதை ஒரு தனித்துவமான இனமாக சுமித் கருதினார்.

மேற்கோள்கள் 

இந்தோனேசியப் பாலூட்டிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
மூஞ்சூறு
இயன் பெக்

இயன் ஆர்க்கிபால்ட் பெக் (Ian Archibald Beck) (பிறப்பு ஆகஸ்ட் 17,1947) ஒரு ஆங்கில குழந்தைகள் ஓவியர் மற்றும் எழுத்தாளர் ஆவார். இவரது ஏராளமான குழந்தைகள் புத்தகங்களைத் தவிர, எல்டன் ஜானின் குட்பை யெல்லோ பிரிக் ரோட் ஆல்பத்தின் அட்டைப்பட விளக்கப்படத்திற்காகவும் இவர் அறியப்படுகிறார்இ. இவரது புத்தகங்கள் ஒரு மில்லியனுக்கும் அதிகமான பிரதிகள் உலகம் முழுவதும் விற்கப்பட்டுள்ளன. 1999 இல் பெக் மாஸ்டர் ஆஃப் தி ஆர்ட் வொர்க்கர்ஸ் கில்ட் ஆக இருந்தார்.

தொடக்க கால வாழ்க்கை 
உள்ளூர் இடைநிலை மாடர்ன் பள்ளியில் பயின்ற இயன் பெக் பதினொன்றாம் வகுப்பிற்குப் பிந்தைய தேர்வில் தோல்வியடைந்த பின்னர் , கலை ஆசிரியர் மற்றும் தலைமை ஆசிரியரால் பிரைட்டன் கலைக் கல்லூரியில் சேர ஊக்குவிக்கப்பட்டார், அங்கு இவர் ரேமண்ட் பிரிக்ஸ் மற்றும் ஜான் வெர்னான் லார்ட் ஆகியோரால் கற்பிக்கப்பட்டு விளக்கப்படம் மற்றும் வரைபட வடிவமைப்பு ஆகியவற்றைப் படித்தார். இவர் 1968 இல் பட்டம் பெற்றார்.

தொழில் வாழ்க்கை 
இந்தக் கால கட்டத்தில், பெக் இலண்டனுக்கு குடிபெயர்ந்தார், ஒரு சுயாதீன விளக்கமளிப்பவராக, பொம்மைகள் உருவாக்கத் துறையில் ஹாரோட்ஸில் பகுதிநேர வேலை செய்தார். இவர் படிப்படியாக ஒரு வாடிக்கையாளர் தொகுதியை உருவாக்கி, குட் ஹவுஸ் கீப்பிங், காஸ்மோபாலிட்டன் மற்றும் ஹோம்ஸ் அண்ட் கார்டன்ஸ் போன்ற நுகர்வோர் பத்திரிகைகளில் பணியாற்றினார். ரை கூடர் மற்றும் ரிச்சி ஹேவன்ஸ் போன்ற கலைஞர்களுக்காக பதிவுத் துறைக்கான விளம்பரங்களையும் அவர் செய்யத் தொடங்கினார். பின்னர் எல்டன் ஜானுக்காக குட்பை யெல்லோ பிரிக் ரோட் போன்ற ஆல்ப அட்டைகளை வடிவமைத்து விளக்கினார். 1980களின் முற்பகுதி வரை பதிவுத் துறையில் தொடர்ந்து பணியாற்றினார். சிப்பங்களில் அடைத்தல், வாழ்த்து அட்டைகள், நாட்காட்டிகள், உட்புற வடிவமைப்பு gலகைகள் உள்ளிட்ட பல பணிகளை கான்ரான் வடிவமைப்புக் குழுவிலிருந்து இவர் பெற்றுள்ளார். கேட்விக் விமான நிலையத்தில் உள்ள ஒரு உணவகத்தில் சுவரோவியங்களுக்கான பணிக்குழுவையும் அவர் வைத்திருந்தார்.

ஆக்ஸ்போர்டு யுனிவர்சிட்டி பிரஸ் ரேடியோ டைம்ஸிற்காக இவர் வரைந்த சில வரைபடங்களைப் பார்த்தது, மேலும் குழந்தைகளுக்காக அவர்கள் வெளியிட விரும்பிய ஒரு இதழுக்கான செயல்திட்டத்தில் இவர் பணியாற்ற வேண்டும் என்று விரும்பினர். இவரது முதல் பட நூலான, ரவுண்ட் அண்ட் ரவுண்ட் தி கார்டன், 1982-ஆம் ஆண்டில் வெளியிடப்பட்டது. இந்தப் புத்தகத்தின் வெற்றிக்குப் பிறகு, இதை மற்றவர்கள் பின்தொடர்ந்தனர், 1989 ஆம் ஆண்டில், இவர் தனது முதல் கதையான தி டெடி ராபரை முடித்தார். 1997 ஆம் ஆண்டில் இவரது புத்தகம், ஹோம் பிஃபோர் டார்க் சிறந்த பொம்மை விருதுகளில் தங்க விருதை வென்றது, 2000 ஆம் ஆண்டில் அவர் மீண்டும் விருதை வென்றார், இந்த முறை புத்தகத்தின் பெயர் அலோன் இன் தி வூட்ஸ். தி ஹேப்பி பீ படத்திற்காக இவர் மீண்டும் விருதை வென்றார். 1999 ஆம் ஆண்டில் மாஸ்டர் ஆஃப் தி ஆர்ட் வொர்க்கர்ஸ் கில்டாக தேர்ந்தெடுக்கப்பட்டார், மேலும் டபுள் கிரவுன் கிளப்பின் முன்னாள் தலைவராகவும் உள்ளார்.

திருமணமான இவருக்கு மூன்று குழந்தைகள் உள்ளனர், மேலும் பள்ளிகள் மற்றும் நூலகங்களுக்கு தவறாமல் செல்வதன் மூலமும், தனது புத்தகங்களை உருவாக்குவது மற்றும் கதைகளைப் படிப்பது பற்றியும் பேசுவதன் மூலமும் குழந்தைகளுடன் நெருங்கிய தொடர்பில் இருக்கிறார்.

குறிப்புகள் 

வாழும் நபர்கள்
1947 பிறப்புகள்